કેવડિયા સરદાર સરોવર બંધ નજીક સરદાર પટેલની આકાર લઇ રહેલી વિશ્વની સૌથી ઊંચી પ્રતિમા ‘સ્ટેચ્યુ ઓફ યુનિટી'ના લોકાર્પણની અંતિમ તબક્કાના તૈયારીઓ ચાલી રહી છે. જેનું નિરિક્ષણ કરીને મુખ્યમંત્રી વિજય રુપાણી, નાયબ મુખ્યમંત્રી નીતિન પટેલ તથા મુખ્ય સચિવ ડો. જે.એન.સિંઘે સમગ્ર કામગીરીની સમીક્ષા કરી હતી, કાર્યક્રમમાં કોઈપણ ઉણપ કે ખામી ન રહી જાય તે માટે તેમણે જરુરી માર્ગદર્શન પણ ﻿આપ્યું હતુ. અગાઉ નક્કી થયા મુજબ મોદી, કેવડિયા ખાતે સી-પ્લેનમાં ઉતરાણ કરવાના હતા પરંતુ હવે, તેઓ કેટલાક કારણોસર સી-પ્લેનમાં નહીં આવે તેવી શક્યતા વ્યક્ત કરાઈ રહી છે.